วิกิพีเดีย:เสนอบทความคัดสรร/นูกูอาโลฟา

=== นูกูอาโลฟา**
 เสนอชื่อโดย Timekeepertmk (คุย)

**รายการตรวจ**
ผู้ทบทวนหลัก: Horus (พูดคุย) (Disclaim: ไม่ใช่ผู้มีความรู้ดีเกี่ยวกับประเทศตองงา และไม่มีบทความวิกิพีเดียภาษาอังกฤษเทียบ จึงทำให้การตรวจไม่สมบูรณ์ โดยเฉพาะเกณฑ์ 1ข และการทบทวนอาจไม่มีกำหนดเวลาชัดเจนโดยเฉพาะถ้าต้องให้จี้ทุกจุดครับ)

**เสนอแนะการปรับปรุง**
# (อันนี้ขอออกความเห็นก่อน ยังไม่ได้แจ้งว่าจะเป็นผู้ตรวจหลักนะครับ) caption ภาพขอให้ระบุให้ชัดเจน สถานที่ไหน เมื่อไหร่ เหตุจลาจลไหน --Horus (พูดคุย) 23:50, 12 สิงหาคม 2563 (+07)
#:  เรียบร้อยครับ ผมเขียนตกเองครับ --Timekeepertmk (คุย) 00:24, 13 สิงหาคม 2563 (+07)
#:: ขอเช็กทุกภาพครับ ภาพรวมในกล่องมุมขวาบน คนอ่านแยกไม่ออกอะไรเป็นอะไร --Horus (พูดคุย) 00:26, 13 สิงหาคม 2563 (+07)
#:::  เข้าใจแล้วครับ เรียบร้อยครับ --Timekeepertmk (คุย) 00:45, 13 สิงหาคม 2563 (+07)
# เช็กส่วนที่ยังไม่ได้แปลด้วยครับ --Horus (พูดคุย) 23:50, 12 สิงหาคม 2563 (+07)
#: อันนี้คือตรงไหนครับ? --Timekeepertmk (คุย) 00:56, 13 สิงหาคม 2563 (+07)
#:: "Historical population" ส่วนประชากร --Horus (พูดคุย) 00:59, 13 สิงหาคม 2563 (+07)
#:::  เรียบร้อยครับ ต้องไปอ่านโค้ดในมอดูลถึงเข้าใจว่าต้องใส่อะไรครับ --Timekeepertmk (คุย) 01:06, 13 สิงหาคม 2563 (+07)
# ส่วน การปกครอง อาจจะต้องขยายความเรื่องเจ้าหน้าที่ปกครอง เพราะงงว่ามี จนท. เขต และรัฐบาลกลางปกครองใหญ่กว่า อำนาจไหนเป็นของใคร --Horus (พูดคุย) 23:50, 12 สิงหาคม 2563 (+07)
#:  ลืมแจ้งครับ --Timekeepertmk (คุย) 00:56, 23 สิงหาคม 2563 (+07)
# ส่วนประวัติศาสตร์ อาจจะต้องคัดมาเฉพาะส่วนที่เกียวข้องกับนครนี้ เช่น ในอดีตเมืองนี้อยู่ในปกครองของอาณาจักร x , ชื่อเมืองมีอยู่ในเอกสารเจมส์ คุก (แต่ไม่ต้องยก quote มา), ประวัติศาสตร์เหมือนจะหายไปเป็นบางช่วง ที่ติดใจคือระหว่างปี 1875-1992 เนื่องจากเป็นสมัยใหม่แล้วน่าจะมีบันทึก --Horus (พูดคุย) 23:53, 12 สิงหาคม 2563 (+07)
#:  จริง ๆ แล้ว แม้จะรู้ว่าเดิมทีพื้นที่ตรงนี้เป็นส่วนหนึ่งของจักรวรรดิตูอีโตงา แต่ไม่มีเอกสารอ้างอิงไหนชี้ชัดเจนขนาดนั้นว่า เมืองอยู่ในการปกครองของจักรวรรดิ บอกแค่ว่าทั้งเกาะอยู่ในการปกครอง ที่ดูประวัติศาสตร์ข้ามช่วง ค.ศ. 950 แล้วโผล่มาศตวรรษที่ 18 เลยเพราะเหตุนี้ผมเลยเล่ารวบรัดในพารากราฟที่ 2 จริง ๆ มีคำบอกเล่าถึงคนให้ชื่อเมืองนี้ด้วยครับ แต่ผมยังไม่เจอหลักฐานที่น่าเชื่อถือ (ได้ยินแต่เสียงลือเสียงเล่าอ้าง) เลยไม่พูดถึงครับ ส่วนช่วง 1875-1992 ไม่มีประวัติศาสตร์อะไรที่สำคัญที่เกี่ยวกับเมืองนี้โดยเฉพาะเกิดขึ้นเลยครับ ส่วนใหญ่จะเป็นภาพรวมของชาติ เช่น พอรัชกาลที่ 1 สวรรคต รัชกาลที่ 2 ครองราชย์ คนไม่ชอบหน้ารัชกาลที่ 2 เพราะไม่ยอมแต่งงานกับหญิงในกลุ่มที่ตนสนับสนุนเลยทะเลาะกัน ทำให้รัชกาลที่ 2 ต้องไปลงนามเป็นรัฐในอารักขาของอังกฤษ แล้วก็เงียบสงบยาวมาจนได้เอกราช แล้วมาเริ่มเกิดกระแสเรียกร้องประชาธิปไตยปี 92 นี่แหละครับ ดังนั้นเนื่องจากไม่มีอะไรเกี่ยวกับเมืองนี้โดยเฉพาะ ผมก็เลย time skip มาที่ 1992 ครับ --Timekeepertmk (คุย) 00:56, 13 สิงหาคม 2563 (+07)
#:: จะลองเขียน cover ส่วนที่หายไปด้วยข้อสันนิษฐานไปก็ได้ครับ เช่น เมืองนี้อยู่ในอาณาเขตตั้งแต่ปี ... หลังจากนั้นไม่ค่อยพบหลักฐานมากนัก แต่มีตำนานเล่าไว้ 2 อย่าง 1 คือ y 2 คือ z สำหรับช่วงหลังศตวรรษที่ 19 ประวัติศาสตร์บางช่วงหาหลักฐานไม่ได้ เพราะต้องไม่ลืมว่าคุณกำลังเสนอบทความคัดสรร ตรงไหนไม่มีก็ควรบอกว่าไม่มี ไม่ต้องให้ผู้อ่านเกิดคำถามหรือรู้สึกว่าไม่ชัดเจน --Horus (พูดคุย) 01:02, 13 สิงหาคม 2563 (+07)
#:::  ขอบคุณสำหรับคำแนะนำนี้มาก ๆ ครับ ผมได้ไปรื้อค้นบทความวิชาการบางส่วน และนำข้อมูลเหล่านั้นมาเพิ่มเท่าที่เกี่ยวข้อง และเล่าประวัติศาสตร์ภาพรวมบางส่วนเพื่อเชื่อมโยงช่วงเวลาครับ --Timekeepertmk (คุย) 20:30, 15 สิงหาคม 2563 (+07)
# ลองเช็กภาษาบางคำ ดูเห็นเช่น "จลาจล" หรือ "สำมะโน"
#:  เรียบร้อยครับ --Timekeepertmk (คุย) 01:13, 13 สิงหาคม 2563 (+07)
#:: census แปลว่า "สำมะโน" ครับ ไม่ใช่ "สำมะโนประชากร" --Horus (พูดคุย) 21:23, 15 สิงหาคม 2563 (+07)
#::: อันนี้ทราบครับ เพียงแต่ต้นฉบับของรัฐบาลตองงาเขาเรียก census of population and housing  ผมก็เลยเรียกสำมะโนประชากรตามเขาครับ จริง ๆ ผมว่าจะแก้เป็นสำมะโนประชากรและครัวเรือน แต่ถ้าเห็นว่าควรใช้สำมะโนเฉย ๆ ผมก็ยินดีครับ --Timekeepertmk (คุย) 21:32, 15 สิงหาคม 2563 (+07)
#:::: ถ้าอย่างนั้นไม่แปลว่า สำมะโนประชากรและเคหะ หรือครับ --Horus (พูดคุย) 21:36, 15 สิงหาคม 2563 (+07)
#:::::  ใช่ครับ แก้เรียบร้อยครับ --Timekeepertmk (คุย) 21:40, 15 สิงหาคม 2563 (+07)
# ส่วนวัฒนธรรม ถ้าเรื่องไหนเป็นเรื่องของทั้งประเทศไม่ควรเขียนเยอะ อาจจะบอกแค่ว่าของที่นี่คล้ายกับที่อื่นในตองงา ยกเว้นที่นี่เน้นอาหารทะเล และรับวัฒนธรรมอาหารต่างประเทศ (ซึ่งถ้าไม่ใช่วัฒนธรรมอาจจะเขียนในส่วนเศรษฐกิจน่าจะตรงกว่า) --Horus (พูดคุย) 23:59, 12 สิงหาคม 2563 (+07)
#:  เรียบร้อยครับ
#:: ดูอีกทีนะครับ ในส่วนประวัติศาสตร์เห็นว่ามีพูดถึงตองงาด้วย อันที่จริงควรเขียนเฉพาะที่จะลากมาเข้าเรื่องได้เท่านั้น (มิฉะนั้นจะนอกเรื่องไป) เช่น "ในช่วงต้นของราชอาณาจักร บทบาทของมิชชันนารีมีความสำคัญมาก เนื่องจากเป็นผู้ให้การสนับสนุนการปกครองของพระเจ้าจอร์จ ตูโปอูที่ 1 มาตั้งแต่ต้น สังคมตองงาเริ่มเปลี่ยนจากสังคมแบบดั้งเดิมเป็นสังคมแบบตะวันตกมากขึ้น21:248–50 การตรารัฐธรรมนูญส่งผลให้อำนาจของผู้ทำท้องถิ่นลดลง พร้อม ๆ กับการเพิ่มขึ้นของอำนาจการปกครองจากศูนย์กลาง29:239 กรุงนูกูอาโลฟาในฐานะเมืองหลวงของราชอาณาจักรจึงมีการก่อสร้างสิ่งปลูกสร้างเพื่อแสดงถึงความเป็นศูนย์กลางทางการเมืองการปกครองของประเทศ" ควรตัดเหลือ ในศตวรรษที่ x เมื่ออิทธิพลของมิชชันนารีเข้ามา กรุงตองงามีการเปลี่ยนแปลงดังต่อไปนี้ ทำนองนี้มากกว่า --Horus (พูดคุย) 21:22, 15 สิงหาคม 2563 (+07)
#:::  ในส่วนของประวัติศาสตร์อันไหนโยงเข้าเรื่องไม่ได้ ไม่จำเป็น ได้ตัดทอนและปรับปรุงแล้วครับ --Timekeepertmk (คุย) 22:35, 15 สิงหาคม 2563 (+07)
#:::: ส่วน การติดต่อกับชาติตะวันตก ย่อหน้า 1 "ในวันที่ 10 มิถุนายน 1777 กัปตันเจมส์ คุกซึ่งเป็นชาวอังกฤษได้เขียนบรรยายถึงบริเวณที่เรือของเขาทอดสมออยู่ ... โดยพระเจ้าเปาลาโฮได้จัดที่พักให้บริเวณชายหาด ห่างจากเรือประมาณ 1⁄3 ไมล์ (500 ม.)" และย่อหน้า 2 "ค.ศ. 1797 พระเจ้ามูมูอีสวรรคต พระโอรสองค์โตคือพระเจ้าตูกูอาโฮได้ขึ้นครองราชย์แทน ... พระเจ้าตูโปอูมาโลฮีเสด็จลี้ภัยไปยังฮาอะไป" ไม่จำเป็น สรุปเอาคร่าว ๆ ก็ได้ว่ามีการย้ายเมืองหลวงช่วงสงครามกลางเมือง --Horus (พูดคุย) 22:40, 15 สิงหาคม 2563 (+07)
#:::: ย่อหน้า 3 "แม้ผู้นำพื้นที่ต่าง ๆ ในจักรวรรดิตูอีโตงาจะมีความขัดแย้งกัน พร้อม ๆ ไปกับความเสื่อมถอยของอำนาจการปกครองจากส่วนกลาง" ไม่จำเป็น, "มีจุดแวะพักระหว่างทางที่นูกูอาโลฟา เมื่อคณะเดินทางมาถึงนูกูอาโลฟา พระเจ้าอาเลอาโมตูอาได้กักตัวมิชชันนารีชาวตาฮีติ 2 คนไว้กับพระองค์ เพื่อให้ทั้งสองคนสอนศาสนาให้แก่พระองค์ นำไปสู่การสร้างโบสถ์และโรงเรียนสอนศาสนา" ควรสรุปความ, "ในปีเดียวกัน อาตาผู้ปกครองฮีฮีโฟได้ให้ความคุ้มครองคณะมิชชันนารีเมธอดิสต์ แต่ไม่สนใจเปลี่ยนศาสนา24:280 พระเจ้าอาเลอาโมตูอาจึงเสด็จไปพบกับคณะมิชชันนารีเมธอดิสต์กลุ่มดังกล่าว ส่งผลให้ใน ค.ศ. 1827 คณะดังกล่าวได้เดินทางมาพำนักที่นูกูอาโลฟาเพื่อช่วยเหลือในการเผยแพร่ศาสนา ด้วยการให้ความร่วมมือของมิชชันนารีตาฮีติที่อยู่มาก่อนหน้า7:130 การเข้ามาของมิชชันนารีเมธอดิสต์สร้างความไม่พอใจให้กับผู้ปกครองท้องถิ่นในตองงาเป็นอย่างมาก เนื่องจากมองว่าการเป็นมิตรกับคนผิวขาว เป็นภัยต่อความมั่นคงในอำนาจของตน ส่งผลให้ในระยะแรกพระเจ้าอาเลอาโมตูอาไม่กล้าเปลี่ยนศาสนา แต่แอบนับถือคริสต์ศาสนาเป็นการลับ24:287–8 อย่างไรก็ตามในวันที่ 10 มกราคม ค.ศ. 1830 พระองค์ได้ตัดสินพระทัยเปลี่ยนไปนับถือคริสต์ศาสนาอย่างเป็นทางการ7:130 ศาสนาคริสต์เติบโตขึ้นเป็นลำดับ ความขัดแย้งที่เดิมเคยเกิดขึ้น พัฒนาเป็นความขัดแย้งทางศาสนา นำไปสู่การเกิดสงครามกลางเมืองระหว่างกลุ่มผู้สนับสนุนคริสต์ศาสนากับกลุ่มความเชื่อดั้งเดิม จนกระทั่งเตาฟาอาเฮา กษัตริย์แห่งฮาอะไปและวาวาอู ผู้นำฝ่ายสนับสนุนคริสต์ศาสนาซึ่งเป็นพระภาติยะของพระเจ้าอาเลอาโมตูอา ได้รับชัยชนะและรวมหมู่เกาะตองงาเป็นหนึ่งเดียวได้สำเร็จใน ค.ศ. 1852" ควรสรุปความ --Horus (พูดคุย) 22:45, 15 สิงหาคม 2563 (+07)
#:::: ส่วน ก่อนการเข้ามาของชาติตะวันตก ย่อหน้า 2 "จนกระทั่งมีการเปลี่ยนแปลงผู้มีอำนาจทางการปกครองจักรวรรดิทั้งในช่วงคริสต์ศตวรรษที่ 15 เมื่อตูอีโตงาได้แต่งตั้งให้พระอนุชาของพระองค์ดำรงพระอิสริยยศเป็นตูอิฮาอะตากาเลาอา ทำหน้าที่บริหารราชการแผ่นดินแทนพระองค์19 และในช่วงคริสต์ศตวรรษที่ 17 เมื่อตูอิฮาอะตากาเลาอาได้แต่งตั้งเจ้าชายงาตา พระโอรสของพระองค์ที่ประสูติแต่หญิงชาวซามัวดำรงพระอิสริยยศเป็นตูอิกาโนกูโปลูปกครองฮีฮีโฟ (ตะวันตกของเกาะโตงาตาปู) ซึ่งในเวลาต่อมาตูอิกาโนกูโปลูสามารถก้าวขึ้นมาเป็นราชวงศ์ที่มีอิทธิพลปกครองตองงาทั้งมวลได้20 พื้นที่นูกูอาโลฟาและเกาะโตงาตาปูก็อยู่ภายใต้การปกครองของกษัตริย์จากราชวงศ์เหล่านั้นทั้งสิ้น" ควรสรุปความ --Horus (พูดคุย) 22:43, 15 สิงหาคม 2563 (+07)
#:::::  รอบนี้ผมอ่านส่วนประวัติศาสตร์ทั้งหมดใหม่แล้วครับ ตรงไหนไม่จำเป็นตัดทิ้ง เหลือไว้เพียงส่วนที่จำเป็นต้องเชื่อมโยงเพื่อเล่าเหตุการณ์ในเมืองเท่านั้นครับ --Timekeepertmk (คุย) 23:47, 15 สิงหาคม 2563 (+07)
# ใช้ ค.ศ. ไม่ใช่ "ปี ค.ศ." --Horus (พูดคุย) 00:00, 13 สิงหาคม 2563 (+07)
#:  เรียบร้อยครับ --Timekeepertmk (คุย) 01:13, 13 สิงหาคม 2563 (+07)
# ภาษาอาจจะต้องดูว่าไม่ใช่ tour guide ซึ่งเหมาะกับโครงการวิกิท่องเที่ยวมากกว่า --Horus (พูดคุย) 00:00, 13 สิงหาคม 2563 (+07)
#:  เรียบร้อยครับ แล้วย้ายขึ้นไปเรื่องเศรษฐกิจ ซึ่งน่าจะตรงกว่า --Timekeepertmk (คุย) 20:30, 15 สิงหาคม 2563 (+07)
# ส่วนเศรษฐกิจไม่ได้พูดถึงการส่งออก หรือรัฐวิสาหกิจเลย  --Horus (พูดคุย) 00:03, 13 สิงหาคม 2563 (+07)
#:  เพิ่มเติมแล้วครับ พร้อมทั้งขยายความเรียบร้อยครับ --Timekeepertmk (คุย) 20:30, 15 สิงหาคม 2563 (+07)
# ลองค้นหาเพิ่มเติม  Google Scholar ครับ --Horus (พูดคุย) 00:11, 13 สิงหาคม 2563 (+07)
#:  ขอบคุณมากครับ --Timekeepertmk (คุย) 20:30, 15 สิงหาคม 2563 (+07)
----
พิจารณาโดยเทียบเคียงจาก :en:Canberra
# ส่วนนำ
## ย่อหน้า 2 ประโยค "ระหว่างนี้ภายในประเทศเผชิญกับปัญหาสงครามกลางเมือง ท้ายที่สุดพระเจ้าจอร์จ ตูโปอูที่ 1 สามารถรวบรวมแผ่นดินเป็นปึกแผ่นได้สำเร็จ และสถาปนานูกูอาโลฟาเป็นเมืองหลวงของประเทศตามความในรัฐธรรมนูญตองงาเมื่อ ค.ศ. 1875" ควรตัดให้เหลือส่วนที่ไม่เกี่ยวข้องสั้น ๆ และควรเล่าให้ถึงยุคปัจจุบัน
## ย่อหน้า 3 ควรเพิ่มสรุปความให้ครอบคลุมทั้งบทความ
#:  สำหรับส่วนนำผมได้ลองไปอ่านส่วนนำของบทความคัดสรรหลาย ๆ ประเทศในวิกิพีเดียภาษาอังกฤษ ผมเลยปรับปรุงใหม่ให้ดูดีขึ้นแล้วครับ --Timekeepertmk (คุย) 00:56, 23 สิงหาคม 2563 (+07)
# ส่วน ศัพทมูลวิทยา 
## อ่านแล้วไม่ค่อยแน่ใจว่าชื่อนี้ชาวตองงาเองเรียกมีกี่ชื่อ ชาวตะวันตกเรียกมีกี่ชื่อ ควรแยกกันให้ชัดเจน
## ประโยค "ในภาษาตองงาสามารถถอดชื่อเมืองหลวงแห่งนี้เป็นสัทอักษรได้ว่า /nuku.ˈəloʊfə/" คิดว่าไม่จำเป็น เพราะภาษาไทยถอดเสียงแล้ว ถ้าอยากเขียนอยู่ควรทำเป็นเชิงอรรถ ใช้ efn และ Notelist
#:  ในส่วนของชื่อทั้งหมดเป็นชื่อที่ชาวตะวันตกเรียก ผมได้ใส่ชื่ออื่นเพิ่มเติม เพื่อแสดงถึงการเขียนชื่อที่แตกต่างกันในแต่ละยุคครับ ส่วนสัทอักษรย้ายไปอยู่เชิงอรรถด้านล่างแล้วครับ --Timekeepertmk (คุย) 00:56, 23 สิงหาคม 2563 (+07)
# ส่วน การติดต่อกับชาติตะวันตก
## ย่อหน้า 1 ประโยค "ในวันที่ 10 มิถุนายน 1777 กัปตันเจมส์ คุกซึ่งเป็นชาวอังกฤษได้เขียนบรรยายถึงบริเวณที่เรือของเขาทอดสมอ แม้ว่าในรายงานฉบับนั้น เขาไม่เคยระบุชื่อนูกูอาโลฟาหรือชื่อใกล้เคียงอื่นในรายงานการเดินทางของเขา แต่มีการระบุชื่อเกาะสำคัญ เช่น ปาไงโมดู (Pangaimodoo) ประกอบกับร่างแผนที่ของเขา จึงทำให้ทราบว่าบริเวณดังกล่าวตั้งอยู่ที่อ่าวนูกูอาโลฟา" ก็ไม่เห็นเกี่ยวข้องกับเมืองหลวงอยู่ดี อย่างดีก็สรุปได้แค่ว่า เขามาทอดสมอในอ่าวเฉย ๆ ไม่เห็นต้องเขียนน้ำท่วมทุ่งเลย
## ย่อหน้า 3 ประโยค "ความขัดแย้งที่มี พัฒนาเป็นความขัดแย้งทางศาสนา นำไปสู่การเกิดสงครามกลางเมืองระหว่างกลุ่มผู้สนับสนุนคริสต์ศาสนากับกลุ่มความเชื่อดั้งเดิม จนกระทั่งเตาฟาอาเฮา ผู้นำฝ่ายสนับสนุนคริสต์ศาสนาได้รับชัยชนะและรวมหมู่เกาะตองงาเป็นหนึ่งเดียวได้สำเร็จใน ค.ศ. 1852" ก็เป็นน้ำเหมือนกัน ลองตัดมาเฉพาะส่วนที่เกี่ยวกับเมืองหลวงดีกว่าไหม เช่น ในสงครามนั้นเมืองนี้อยู่ฝ่าย x ได้รับความเสียหายดังนี้ --Horus (พูดคุย) 13:51, 21 สิงหาคม 2563 (+07)
#:  ในย่อที่ 1 ผมยังคงไว้อยู่ แต่ย่อความเท่าที่จำเป็น เหตุผลที่ยังใส่ประเด็นนี้อยู่ เนื่องจากว่าแผนที่แสดงพื้นที่ของกรุงนูกูอาโลฟาฉบับแรก ๆ ในโลกร่างโดยกัปตันคุกครับ แต่ด้วยไม่มีแหล่งอ้างอิงทุติยภูมิที่พูดแบบนี้เลยใส่เพียงว่ามาทอดสมอและร่างแผนที่ครับ ในส่วนของย่อหน้าที่ 3 ผมลองไปค้นแหล่งข้อมูลเพิ่มเติม และตัดสิ่งที่ไม่เกี่ยวกับเมืองออกแล้วครับ --Timekeepertmk (คุย) 00:56, 23 สิงหาคม 2563 (+07)
#:: ถ้ายังอยากใส่ก็ควรใช้เป็นเชิงอรรถครับ --Horus (พูดคุย) 01:41, 23 สิงหาคม 2563 (+07)
# ส่วน ราชอาณาจักรตองงา
## ย่อหน้า 1 ประโยค "การสถาปนาราชอาณาจักรได้รับความช่วยเหลือจากมิชชันนารีเป็นอย่างมาก18:248–50 โดยมิชชันนารีกลุ่มดังกล่าวมีส่วนสำคัญในการร่างรัฐธรรมนูญตองงา" ไม่เกี่ยว
## ประโยค "และกำหนดให้การประชุมรัฐสภาต้องเกิดขึ้นในนูกูอาโลฟาเท่านั้น ยกเว้นในภาวะสงคราม" ดูไม่ค่อยมืออาชีพเท่าไหร่ ใช่ว่าเป็นที่ประชุมรัฐสภาในยามสงบ น่าจะดูดีกว่า
## ย่อหน้า 2 ประโยค " (ปัจจุบันอาคารรัฐสภาแห่งนี้ได้พังลงเมื่อ ค.ศ. 2018 จากพายุไซโคลนกิตา)" ถ้าจะใส่ควรเป็นเชิงอรรถ
## ย่อหน้า 3 ประโยค "ในช่วงปลายรัชกาล ตองงาเข้าร่วมสงครามโลกครั้งที่ 1 อย่างไม่เป็นทางการ32 ซึ่งหลังจบสงครามมีการก่อสร้างอนุสรณ์สถานเพื่อรำลึกถึงทหารผ่านศึกไว้ในกรุงนูกูอาโลฟาอีกด้วย โดยอนุสรณ์สถานแห่งนี้ก่อสร้างเสร็จสิ้นเมื่อ ค.ศ. 1923" สามารถซ่อนให้แนบเนียนกว่านี้ได้ เช่น มีการตั้งอนุสรณ์ทหาร เพื่อรำลึกถึงทหารที่เสียชีวิตในสงครามที่ตองงาเข้าร่วมอย่างไม่เป็นทางการในปี x
## ย่อหน้า 4 ประโยค "กรุงนูกูอาโลฟาประสบปัญหาของการระบาดทั่วไข้หวัดใหญ่สเปนหลังจากจบสงครามโลกครั้งที่ 1" ควรขยายความ
## "หลังจบสงคราม สมเด็จพระราชินีนาถเอลิซาเบธที่ 2 และพระสวามีได้เสด็จเยือนกรุงนูกูอาโลฟาเมื่อ ค.ศ. 1953" ไม่เกี่ยว
## ย่อหน้า 5 ประโยค "ใน ค.ศ. 1992 มีการก่อตั้งขบวนการนิยมประชาธิปไตยขึ้นในตองงา36 โดยกลุ่มนิยมประชาธิปไตยได้พยายามเรียกร้องให้มีตัวแทนของประชาชนในรัฐสภามากขึ้น ความไม่พอใจในการปกครองมีมากขึ้นจากการที่รัฐบาลเชื้อพระวงศ์และขุนนางดำเนินการผิดพลาดหลายประการ รวมไปถึงการเพิ่มพระราชอำนาจของพระมหากษัตริย์และการจำกัดเสรีภาพของสื่อมวลชน" สามารถซ่อนให้แนบเนียนกว่านี้ได้ เหมือนกับตัวอย่างข้างต้น
## เรื่องการจลาจลสามารถขยายความได้ เช่น ตายเจ็บกี่คน เมืองได้รับความเสียหายแค่ไหน (มาบอกทีเดียวว่าต้องกู้เงินแต่ไม่ทราบขอบเขตความเสียหาย)
## ประโยค "การเรียกร้องนำไปสู่การสละพระราชอำนาจของกษัตริย์และเริ่มการปฏิรูปการปกครองใน ค.ศ. 2008" ถ้าจะใส่ก็ควรเป็นเชิงอรรถ
#:  ผมได้ขยายความ ตัดทอน และแก้ไขตามที่ได้เสนอแนะแล้วครับ แต่อยากรบกวนให้ดูตรงผมขยายความเรื่องไข้หวัดใหญ่ ถ้ายืดยาวเกินไปหรือเนื้อหาส่วนอื่นมีปัญหาบอกได้เลยนะครับ จะลองปรับดูอีกรอบครับ --Timekeepertmk (คุย) 00:56, 23 สิงหาคม 2563 (+07)
# เรื่อง คำ: ไม่ใช้ สหรัฐอเมริกา ให้ใช้ สหรัฐ ตามข้อตกลง
#:  รับทราบครับ --Timekeepertmk (คุย) 00:56, 23 สิงหาคม 2563 (+07)
# เรื่องคำบรรยายภาพ ถ้ามีสองภาพ ควรใช้ (ซ้าย) กับ (ขวา) น่าจะดูเป็นมืออาชีพกว่า และภาพ ตลาดตาลามาฮู คิดว่าควรใช้ภาพเดียวนอกจากสามารถบรรยายแต่ละภาพได้ เช่น บนซ้ายคือ บนขวาคือ ฯลฯ --Horus (พูดคุย) 14:02, 21 สิงหาคม 2563 (+07)
#:  รับทราบครับ --Timekeepertmk (คุย) 00:56, 23 สิงหาคม 2563 (+07)
# ส่วน ภูมิประเทศ
## เขียนแบบประโยคความรวมจะดูเป็นมืออาชีพกว่า
## "ลักษณะพื้นที่เป็นที่ราบและมีความสูงเฉลี่ยต่ำกว่าพื้นที่อื่นบนเกาะโตงาตาปู45:127 มีระดับความสูงเฉลี่ยจากระดับน้ำทะเลประมาณ 4 เมตร46 และมีหลายส่วนของเมืองที่มีความสูงจากระดับน้ำทะเลเพียง 0.5 เมตรเท่านั้น" เยิ่นเย้อ ใจความสำคัญก็เขียนได้ว่า มีความสูงจากระดับน้ำทะเลเฉลี่ยน้อยกว่าพื้นที่อื่นบนเกาะ คือ เฉลี่ย x และต่ำสุด y 
## เนื้อหาเกี่ยวกับทรัพยากรน้ำไม่ค่อยเกี่ยวเท่าไหร่ เพราะกล่าวถึงน้ำประปาไม่ใช่แหล่งน้ำธรรมชาติ และวัฒนธรรมใช้น้ำฝน อาจจะย้ายไปส่วนสาธารณูปโภค
## ย่อหน้า 2 ที่กล่าวถึงปะการังก็ไม่ค่อยเกี่ยวเท่าไหร่ หรือถ้าจะนำเสนอในเชิงแหล่งท่องเที่ยว ก็ควรย้ายไปส่วนเศรษฐกิจ --Horus (พูดคุย) 00:33, 23 สิงหาคม 2563 (+07)
#:   ดำเนินการตามข้อเสนอแล้วครับ --Timekeepertmk (คุย) 18:06, 23 สิงหาคม 2563 (+07)
# ส่วน การปกครอง
## ผมลองอ่านบทความ ประเทศตองงา พบว่า เมืองหลวงอยู่ในเขตโตงาตาปู แต่ในบทความนี้ดูขัดแย้งกับหน้านั้น? จะบอกว่าหมู่บ้านทั้งสามอยู่ในเขตไหน ก็เป็นหน้าที่ของเขตนั้น?
##: ถูกต้องครับ เมืองหลวงตั้งอยู่ในเขตโตงาตาปู แต่เมืองหลวงไม่ใช่เขตการปกครองทั้ง District หรือ town/village ครับ ต้องการจะสื่อว่าหมู่บ้านนี้อยู่ในเขตรับผิดชอบของใคร คนนั้นก็รับผิดชอบครับ --Timekeepertmk (คุย) 18:01, 23 สิงหาคม 2563 (+07)
##:: ควรใส่ด้วยครับ เพราะในหน้าตองงาก็บอกว่าเป็นเมืองเอกด้วย จะบอกว่าไม่อยู่ในเขตใดเลยคงไม่ถูก และถ้าสามหมู่บ้านอยู่คนละเขต ก็ควรระบุด้วยว่าหมู่บ้านไหนอยู่เขตอะไร --Horus (พูดคุย) 18:19, 23 สิงหาคม 2563 (+07)
##:  ดำเนินการแล้วครับ --Timekeepertmk (คุย) 19:01, 23 สิงหาคม 2563 (+07)
## ที่บอกว่าเจ้าหน้าที่มีการเลือกตั้ง มีสภาไหม มีจำนวนบอกไหม 
##: ไม่มีสภาครับ เลือกเป็นเจ้าหน้าที่ขึ้นมาหมู่บ้านละ 1 คน --Timekeepertmk (คุย) 18:01, 23 สิงหาคม 2563 (+07)
##:: พอจะมีรายละเอียดเพิ่มเติมหรือขยายความอีกไหม ผมเข้าใจว่าเจ้าหน้าที่รัฐบาลแต่งตั้งมีอำนาจคุม 3 คนนี้อีกที แต่เขียนยังงงอยู่ และไม่แน่ใจว่าความสัมพันธ์ในแนวนอนระหว่างสามคนนี้เป็นอย่างไร เวลาขัดแย้งกัน มีบอกวาระไหม เลือกตั้งมีตัวเลข voter turnout ไหม --Horus (พูดคุย) 18:19, 23 สิงหาคม 2563 (+07)
##::: ผมขยายความแล้วว่ารัฐมนตรีว่าการกระทรวงมหาดไทยมีอำนาจในการปลดบุคคลเหล่านี้ ส่วนความสัมพันธ์แนวนอนไม่มีครับ พื้นที่ของใครก็ของคนนั้นครับ ตัวเลขวาระใส่แล้วครับ ส่วนตัวเลข vote turnout ไม่มีรายงานในสื่อไหนครับ ขนาดในคู่มือของเครือจักรภพที่สำรวจสภาวะการเลือกตั้งท้องถิ่นก็ไม่มีเลขบอกครับ
##:: ผมไม่ทราบว่ามีชื่อตำแหน่งหรือเปล่า เรียกแบบนี้มันดูลอย ๆ ทั้งเลือกตั้งจากหมู่บ้าน 3 คน และที่แต่งตั้งมาคุมเมืองหลวง เรียก ผู้ว่า ผู้ใหญ่บ้าน ได้ไหม ขอฝากเพิ่มเรื่องความสัมพันธ์ในแนวดิ่งด้วย เจ้าหน้าที่รัฐบาลกลางสั่งเจ้าหน้าที่หมู่บ้านได้ไหม ปลดออกได้ไหม ทำนองนี้ --Horus (พูดคุย) 18:20, 23 สิงหาคม 2563 (+07)
##::: ส่วนความสัมพันธ์เป็นแบบนี้ครับ > Town officer (note: ดูแลหมู่บ้าน แต่ชื่อตำแหน่งเรียกแบบนี้ ผมเลยเรียกเจ้าหน้าที่ประจำหมู่บ้านจะได้ไม่สับสน) ขึ้นตรงกับ District officer ส่วน District officer ขึ้นอยู่กับรัฐมนตรีว่าการกระทรวงมหากไทยครับ ในบางครั้งอาจต้องทำงานให้กระทรวงตำรวจด้วยครับ ขึ้นอยู่กับว่าเขาจะสั่งอะไรครับ ผมได้อธิบายไปในหน้าที่ของเจ้าหน้าที่ประจำเขตครับ 
##::: โดยส่วนตัวผมคิดว่า Town officer, District officer แปลว่า เจ้าหน้าที่น่าจะเหมาะสมแล้วครับ เพราะแทบไม่มีอำนาจในการปกครองจริง ๆ อยู่ในมือเลยครับ เหมือนเป็นลูกมือของรัฐบาลในการช่วยดูแลและบริหารจัดการเท่านั้นครับ --Timekeepertmk (คุย) 19:01, 23 สิงหาคม 2563 (+07)
##:::: ขอเสนอว่าควรใส่ชื่อไทยแล้ววงเล็บอังกฤษกำกับ officer มีแปลว่า เจ้าพนักงาน พนักงาน เจ้าหน้าที่ ข้าราชการ เลือกใช้ตามสะดวกครับ --Horus (พูดคุย) 19:12, 23 สิงหาคม 2563 (+07) 
##:::::  ดำเนินการใส่แล้วครับ --Timekeepertmk (คุย) 19:30, 23 สิงหาคม 2563 (+07)
## มีรายละเอียดเพิ่มเติมเกี่ยวกับการปกครองไหม เช่น ส่วนราชการตามกรุงเทพมหานคร (องค์กรปกครองส่วนท้องถิ่น)#โครงสร้างส่วนราชการกรุงเทพมหานคร, ยอดภาษี รายรับรายจ่าย, อาชญากรรม --Horus (พูดคุย) 17:33, 23 สิงหาคม 2563 (+07)
##: ไม่มีครับ เพราะไม่ใช่ส่วนราชการท้องถิ่น (ที่จริงไม่ได้อยู่ในองค์ประกอบของส่วนราชการไหนด้วย) และประเทศตองงาก็ไม่มีการปกครองแบบท้องถิ่นด้วยครับ เจ้าหน้าที่ประจำเขต ประจำเมืองถ้าเทียบกับไทยก็คล้าย ๆ กับการเลือกกำนันกับผู้ใหญ่บ้านนั่นแหละครับ จึงไม่มีข้อมูลในส่วนนี้ครับ ข้อมูลที่มีจะมีเป็นแบบเขตการปกครองหรือภาพรวมของประเทศเท่านั้นครับ --Timekeepertmk (คุย) 18:01, 23 สิงหาคม 2563 (+07)
##:: อย่างนั้นพอจะมีความสัมพันธ์ระหว่างเจ้าหน้าที่จากการเลือกตั้งกับข้าราชการส่วนกลางไหม สั่งได้ไหม --Horus (พูดคุย) 18:19, 23 สิงหาคม 2563 (+07) 
##::  ดำเนินการใส่แล้วครับ --Timekeepertmk (คุย) 19:01, 23 สิงหาคม 2563 (+07)
# ส่วน เศรษฐกิจ
## ภาพถนนดูไม่ค่อยจำเป็นเท่าไหร่ ตัดออกดีกว่า
##:  ตัดออกแล้วครับ --Timekeepertmk (คุย) 21:32, 23 สิงหาคม 2563 (+07)
## ย่อหน้า 1 ประโยค "นูกูอาโลฟามีประชากรเพศชายเข้าสู่ระบบแรงงานมากกว่าเพศหญิง" บอกร้อยละได้ไหม
## ส่วนย่อย เกษตร ประโยค "ผลผลิตที่มีจำหน่ายเป็นจำนวนมากในตลาดแห่งนี้ ได้แก่ พริกหยวก แครอท มะเขือเทศ มันเทศและถั่ว เป็นต้น" ไม่เกี่ยวกับเมือง
## ส่วนย่อย ประมง ประโยค "ชาวประมงสามารถใช้เครื่องทำน้ำแข็งบริเวณท่าเรือเพื่อรักษาความสดของปลาได้" เขียนให้เกี่ยวกับเมืองมากขึ้น เช่น ท่าเรือของเมืองมีเครื่องทำน้ำแข็ง แต่ถ้าไม่ได้เกี่ยวกับเศรษฐกิจมากก็ละไว้ดีกว่า
## ประโยค "สำหรับผลผลิตที่ได้จากการประมง บางส่วนจะส่งออกไปยังต่างประเทศ เช่น ซามัว อเมริกันซามัวและฟีจี ในขณะที่บางส่วนจะจัดจำหน่ายภายในประเทศที่ตลาดของเมืองและร้านค้าข้างถนน" เขียนเฉพาะส่งออกน่าจะเกี่ยวข้องกับเมืองมากกว่า
## เศรษฐกิจภาคต่าง ๆ พอจะมีตัวเลขไหม ได้เงินเท่าไหร่บ้าง ภาคไหนสร้างเงินมากที่สุด อุตสาหกรรมมีผลิตอะไรบ้าง มีกี่บริษัท ค่าครองชีพเท่าไหร่ --Horus (พูดคุย) 17:41, 23 สิงหาคม 2563 (+07)
##:  ประเด็น 1–4 --Timekeepertmk (คุย) 21:32, 23 สิงหาคม 2563 (+07) 
##:  ประเด็น 5 ด้วยเศรษฐกิจตองงาเล็กมากจึงไม่มีรายงานระดับเมืองครับ อย่างมากถ้าเป็นระดับเขตการปกครองจะพอบอกตัวเลขร้อยละได้ครับ แต่ถ้าภาคไหนสร้างเงินที่สุดใส่ลงไปแล้วครับ อุตสาหกรรมมีผลิตอะไรบ้าง (อธิบายแล้ว) มีกี่บริษัทไม่ได้ใส่ลงไปครับ แต่ใา่เป็นจำนวนพื้นที่ที่แบ่งในนิคมแทน และประเด็นค่าครองชีพใส่ในส่วนนำของเศรษฐกิจแล้วครับ --Timekeepertmk (คุย) 21:32, 23 สิงหาคม 2563 (+07)
## จากอ้างอิง 64 สามารถขยายความเรื่องความยากจน ความเหลื่อมล้ำในเมืองได้ --Horus (พูดคุย) 21:51, 23 สิงหาคม 2563 (+07)
##:  อธิบายเพิ่มแล้วครับ --Timekeepertmk (คุย) 22:43, 23 สิงหาคม 2563 (+07)
# ส่วน ประชากร
## เห็นว่ากล่าวถึงการเพิ่มขึ้นจากการเข้าเมือง มีตัวเลขไหมว่าเพิ่มขึ้นปีละเท่าไหร่ จำนวนย้ายเข้าย้ายออกเท่าไหร่ 
##:  ตัวเลขมีครับทั้งย้ายเข้าย้ายออก แต่ผมคิดว่าดูจากกล่องข้อมูลที่อยู่ข้าง ๆ น่าจะอธิบายครับ หรือถ้าเห็นควรให้ใส่ ผมจะดำเนินการใส่เพิ่มครับ --Timekeepertmk (คุย) 22:42, 23 สิงหาคม 2563 (+07)
## ย่อหน้า 1 ประโยค "ส่งผลให้ประชากรในเขตเกาะต่าง ๆ ลดน้อยลงเป็นอย่างมาก" ไม่เกี่ยวกับเมือง
##:  ดำเนินการแล้วครับ --Timekeepertmk (คุย) 22:42, 23 สิงหาคม 2563 (+07)
## ประโยค "ซึ่งลักษณะเช่นนี้พบได้ทั่วไปเกือบทุกเมืองในประเทศตองงา" อ่านแล้วงง เพราะบอกว่าตองงามีเมืองเดียว แต่ใช้ว่าเมืองซ้ำจะทำให้เข้าใจผิด
##:  แก้จากคำว่าเมืองเป็นชุมชนครับ --Timekeepertmk (คุย) 22:42, 23 สิงหาคม 2563 (+07)
## ประชากรหมู่บ้าน ใส่ว่าสำรวจปีไหนด้วยครับ --Horus (พูดคุย) 19:33, 23 สิงหาคม 2563 (+07)
##:  ใส่แล้วครับ --Timekeepertmk (คุย) 22:42, 23 สิงหาคม 2563 (+07)
# ส่วน วัฒนธรรม
## ส่วนย่อย เทศกาล ประโยค "ภายในเมืองมีการจัดกิจกรรมและเทศกาลเป็นจำนวนมาก โดยมีการจัดกิจกรรมที่เกี่ยวเนื่องกับวันสากลเป็นประจำทุกปี เช่น วันขึ้นปีใหม่ วันจันทร์ศักดิ์สิทธิ์ วันศุกร์ประเสริฐและวันคริสต์มาส เป็นต้น" ถ้าไม่ต่างกับที่อื่นในตองงาควรลบออก
##:  เรียบร้อยครับ
## ส่วนย่อย สื่อ ถ้าบอกได้ว่าสื่อไหนนิยมมากไปน้อย ก็ควรเรียงลำดับด้วย 
##:  ผมใส่ไปว่าอันไหนมีใช้งานจำนวนเท่าไหร่ครับ แต่พอใส่ตัวเลขได้อยู่ครับว่ามีการเข้าถึงสื่อนี้เป็นจำนวนร้อยละเท่าไหร่ครับ --Timekeepertmk (คุย) 23:29, 24 สิงหาคม 2563 (+07)
## ส่วนย่อย กีฬา "รักบี้ยูเนียนเป็นกีฬาที่ได้รับความนิยมมากที่สุดในประเทศตองงา107" ไม่เกี่ยวกับเมือง "เมื่อทีมรักบี้ประสบความสำเร็จในระดับนานาชาติ มักมีการจัดงานเฉลิมฉลองทั่วไปในนูกูอาโลฟา" ใจความซ้ำกับเทศกาลข้างบน, ประโยค "นอกจากกีฬารักบี้แล้ว ฟุตบอลและกรีฑาก็จัดการแข่งขันที่สนามกีฬาแห่งนี้ด้วย" ควรเขียนเป็นอนุประโยคที่ขยายความสนามกีฬา, ภาพสนามกีฬาพาโนรามาไม่จำเป็น ถ้าจะมีภาพพาโนรามาควรเป็นภาพเมือง ถ้ามีภาพเล็กสนามกีฬาก็ใส่ได้ --Horus (พูดคุย) 15:16, 24 สิงหาคม 2563 (+07)
##:  ข้อความผมตัดสินใจเรียงประโยคใหม่ทั้งหมดครับ ซึ่งคิดว่าน่าจะดีขึ้นแล้วครับ สำหรับภาพตัดสินใจตัดออกครับ เพราะภาพเสรีของเมืองในคอมมอน ผมเองก็ดึงมาใช้เกือบหมดแล้วครับ --Timekeepertmk (คุย) 23:29, 24 สิงหาคม 2563 (+07)
# ส่วน โครงสร้างพื้นฐาน
## ส่วนย่อย การศึกษา ตัดส่วนที่ไม่เกี่ยวกับเมือง --Horus (พูดคุย) 15:20, 24 สิงหาคม 2563 (+07)
# ส่วน การคมนาคม
## ส่วนย่อย ทางบก วงเล็บใช้เวลาเท่าไหร่ ไม่เห็นจำเป็น
## ย่อหน้า 2 พวกหยุดวันอาทิตย์สรุปตอนท้ายทีเดียวได้ ไม่จำเป็นต้องเขียนซ้ำ 2 รอบ --Horus (พูดคุย) 15:22, 24 สิงหาคม 2563 (+07)
##:  ตอบรวม โครงสร้างพื้นฐาน และ คมนาคม ดำเนินการแก้ไขแล้วครับ --Timekeepertmk (คุย) 23:29, 24 สิงหาคม 2563 (+07)

**ความเห็น**
 ขอให้ทำความเข้าใจเรื่อง "นอกประเด็น" ดี ๆ ครับ นูกูอาโลฟา ไม่เท่ากับ ตองงา ไม่อย่างนั้นขอแนะนำให้คุณย้ายไปลงในบทความตองงาดีกว่าไหม --Horus (พูดคุย) 22:48, 15 สิงหาคม 2563 (+07)
: ตอนนี้ผมกลับไปอ่านทวนใหม่แล้วครับ ดำเนินการตัดทอนในส่วนที่ไม่เกี่ยวข้องและเชื่อมโยงไม่ได้แล้วครับ ต้องขอโทษด้วย เพราะตอนที่แนะนำมาตอนแรก ผมไม่ได้กลับไปอ่านเนื้อความประวัติศาสตร์ใหม่แต่ต้นครับ --Timekeepertmk (คุย) 23:47, 15 สิงหาคม 2563 (+07)
 ผมเห็นคุณโพสต์มาบางประโยคข้างต้นว่า ลองสืบค้นเพิ่มเติมดูแล้ว หรือ ได้ขยายความเพิ่มแล้ว ลองใช้โอกาสนี้ตรวจเช็กแหล่งอ้างอิงกับเนื้อหาบทความดูอีกทีครับ ส่วนไหนที่เกี่ยวและสำคัญกับเมืองนี้ก็ใส่ให้หมด ถ้าผลลัพธ์สุดท้ายได้เนื้อหายาวเกินไปก็สามารถแยกไปไว้บทความใหม่ทีหลังได้ แต่ไม่ควรใส่มาทีละน้อยเวลาทบทวนครับ มิฉะนั้นผมขอให้คุณทำความเข้าใจเกณฑ์ 1ข ใหม่ เพราะทีแรกผมกะจะเชื่อใจคุณให้คุณเลือกเนื้อหามาใส่ได้อย่างอิสระ อย่าให้ต้องจี้ทุกจุดเลยครับ --Horus (พูดคุย) 01:43, 23 สิงหาคม 2563 (+07)
: จริง ๆ แล้วในส่วนประวัติศาสตร์ ผมมองว่าครบถ้วนแล้วครับ เพราะเหตุการณ์ประวัติศาสตร์ที่สำคัญจริง ๆ ผมก็ใส่มาจนครบแล้วครับ ที่บอกว่าลองสืบค้นข้อมูลและขยายความ ผมหมายถึงว่าตรงประเด็นที่คุณฮอรัสให้ผมขยายความเพิ่มเติมหรือตัดทอนครับ ผมก็เลยต้องอ่านเอกสารเพื่อตรวจสอบแหล่งอ้างอิงเพิ่มเติม เพื่อให้ระบุเลขหน้าและเอกสารที่ใช้ได้ถูกต้องจากเนื้อความบางส่วนที่มีการตัดทอนหรือเพิ่มเติมเข้ามาครับ เป็นความผิดในการใช้คำพูดของผมเองครับ ในส่วนอื่นผมใช้ :en:Dhaka และ :en:belgrade เป็นต้นแบบในการวางหัวเรื่องครับ ทั้งนี้เพื่อความสบายใจของคุณฮอรัสผมจะลองไล่อ่านทั้งบทความอีกที อ่านเสร็จแล้วจะลงแจ้งให้ทราบครับ --Timekeepertmk (คุย) 02:29, 23 สิงหาคม 2563 (+07)
:: ขอให้ถือคติว่า ถ้ายังพัฒนาต่อไปได้ก็ยังไม่พร้อมเป็นบทความคัดสรร ครับ (ณ เวลาที่ตัดสิน ไม่พูดถึงพัฒนาต่อทีหลัง) เอาตัวคุณเองว่าเลย เพราะคุณเป็นพระเอกของงานนี้ ผมยังรู้น้อยกว่าคุณอีก ดูทั้งบทความทีเดียวเลยครับจะได้ประหยัดเวลาทุกฝ่าย --Horus (พูดคุย) 02:35, 23 สิงหาคม 2563 (+07)

**ปิดท้าย**
ครับ ถ้าไม่มีความเห็นค้าน จะให้ผ่านใน 3 วัน --Horus (พูดคุย) 23:40, 24 สิงหาคม 2563 (+07)
ความเห็นสำหรับผู้ทบทวนในอนาคต: เกณฑ์ 1ข อาจจะต้องรอดูกันไปยาว ๆ ถ้าปรากฏว่ามีเนื้อหาส่วนสำคัญที่ยังไม่ได้ใส่เข้ามาอีก ก็ควรเปิดพิจารณาใหม่อีกรอบ --Horus (พูดคุย) 23:42, 24 สิงหาคม 2563 (+07)
: อันดับแรก ผมขอขอบพระคุณคุณฮอรัสมาก ๆ ที่เสียสละเวลาทบทวนและให้คำแนะนำ ปรับปรุงมาตลอด ช่วงแรกที่เสนอ ผมกำลังคิดอยู่เลยว่าอาจจะไม่มีใครมาตรวจเลยก็ได้ สำหรับเกณฑ์ 1ข ผมยินดีดำเนินการแก้ไข หากมีการทำ FAR ในอนาคตครับ --Timekeepertmk (คุย) 00:04, 25 สิงหาคม 2563 (+07)